Kaisaniemen Tiikerit
Tiikerit perustettiin 30. elokuuta 1996 ja Pesäpalloliiton johtokunta hyväksyi sen Superpesikseen 30. syyskuuta. Joukkue pelasi ensimmäisen sarjaottelunsa 18. toukokuuta 1997, jolloin vastassa oli kotiottelussa Hyvinkään Tahko. Tiikerit voitti ottelun jaksoin 2–0 (2–1, 7–2). Seuran toiminnanjohtajana oli kesäkuusta 1997 Jorma Kosunen.
Voikkaan Pallo-Peikot
Voikkaan Pallo-Peikot (PaPe) on kouvolalainen jalkapalloseura. Seura on perustettu 7. tammikuuta 1946 ja sen alkuperäinen nimi oli Pallo-Peikot ry, Kuusankosken kunnan Mattilan kylästä. Pallo-Peikot-nimen keksi Orvo Isomäki. Seuran tunnetuimpia kasvatteja lienevät Sami Hyypiä sekä Toni Huttunen ja Mika Hernesniemi. Seuran kasvatteihin lukeutuvat myös Markku Vilkki, Ilpo Lindberg ja Ville Iiskola.